बता दें कि साऊथ के स्टार मोहन लाल ने कुछ समय पहले महाभारत को लेकर एम टी वासुदेवन नायर की नॉवेल ‘ रंदमुज़्हम ‘ पर एक फिल्म बनाने की घोषणा की थी , जिसकी लागत करीब 1000 करोड़ रूपये बताई गई है। ये फिल्म भीम के जरिये महाभारत की एक अलग कथा को दिखाएगी। कुछ समय पहले मोहनलाल ने इस फिल्म को लेकर तैयारी शुरू की थी लेकिन बाद में कोई ख़बर नहीं आई। हाल ही में मोहनलाल ने एक बातचीत में कहा कि हां इस फिल्म को लेकर अभी बहुत प्रगति नहीं हुई है। अभी बहुत तैयारी करनी बाकी है। कई सारी चीजें भी जुटानी हैं। लेकिन काम चल रहा है। भव्य फिल्म है इसलिए धीरे धीरे। इस साल तो अभी तैयारी ही चलेगी लेकिन उन्होंने इस बात का वादा किया कि अगले साल ये फिल्म फ्लोर पर चली जायेगी और स्टारकास्ट भी तय हो जायेगी।